Igitur ego Rotbertus presbiter dono Deo et sanctis apostolis Petro et Paulo, ad locum Cluniacum, unum curtilum qui continet in se vineam cum manso, et est situs in pago Matisconensi, in villa Besiriaco; terminatur autem a mane terra Sancti Laurentii et Duranni de ipsa hereditate, a meridie terra Duranni et Tetsæ, a sero Sancti Cirici, a certio via publica. Dono etiam in ipsa villa alium curtilum cum vinea simul et manso; qui terminatur a mane et a meridie via publica, a sero terra Sancti Vincentii, a certio Duranni de ipsa hereditate. In ipsa villa iterum dono unum campum, qui terminatur a mane terra Sancti Cirici, a meridie Duranni de ipsa hereditate, a sero Sancti Laurentii, a certio via publica. Similiter in eadem villa alium campum terminatum a mane terra Duranni de ipsa hereditate, a meridie et a sero Sancti Vincentii, a sero Sancti Petri. Dono etiam in ipsa villa unam peciam de campo in quo est salcetum; et terminatur a mane et a meridie terra Sancti Vincentii et Avanæ, a sero et a certio Sancti Vincentii. Et in ipso loco duas perticas erpinales de campo. In ipso loco similiter alium campum, qui terminatur a mane terra Sancti Vincentii et terra Beraldi, a meridie et a certio terra Avanæ, a sero Sancti Vincentii. Dono etiam in alia villa, que vocatur Valgeleta, alium campum qui terminatur a mane terra Sancti Stephani, a meridie Sancti Vincentii et Sancti Petri, a sero rivo currente, a certio terra Sanctæ Mariæ. Dono etiam pratum quoddam situm juxta Sagunnam, et terminatur a mane terra Sancti Vincentii, a meridie Sancti Vincentii, a sero Duranni de ipsa hereditate, a certio terra Ascelini. Dono adhuc in villa Besiriaco partem meam, id est tertiam partem de bosco quem habemus hic ego et fratres Durannus et Adso. S. Rotberti, qui hanc donationem fecit et manu sua firmavit. S. Rikardi presbiteri. S. Adsonis. S. Odulberti. S. Adsonis. S. Bernardi. S. Duranni, fratris Rotberti presbiteri, qui hanc cartam jussit fieri.